# Abd Allah Pasha

### De Viquipèdia

Abd Allah Pasha Muhsin Zade Celebi fou un home d'estat i general otomà fill de Muhsin Celebi, d'una família de mercaders d'Alep.

Va ocupar diversos càrrecs a l'administració i va esdevenir gendre del gran visir Corlulu Alí Pasha (1707-1710) gaudint llavors del favor de la cort. El 1714 fou enviat a Egipte degut a la revolta de Kaytas Beg i va aconseguir de sotmetre al rebel i enviar el seu cap a La Porta (el govern otomà). Entre 1715 i 1737 va ocupar altres llocs a l'administració i militars: defterdar de Morea, muhafiz de Lepant (turc: Aynebathi), cap dels kapudji amb rang de paixà, cap de la cancelleria imperial (mishandj), agha dels geníssers, beylerbey de Vidin, beylerbey de Rumèlia, beylerbey de Bòsnia, i serasker de les tropes a Bender. Ocupava aquesta darrer càrrec quan Rússia va envair Crimea (1736) i Àustria amenaçava intervenir als principats danubians, i les converses de Miemirov a Polònia no van reeixir, i en aquest context fou cridat pel sultà Mahmud I al lloc de gran visir (3 d'agost de 1737). Va prendre la direcció de la guerra però no va obtenir els èxits esperats i als quatre mesos fou cridat a Istambul i destituït, essent nomenat al seu lloc Yegen Pasha (19 de desembre de 1737).

Encara mes tard va ser comandant d'alguna fortalesa i governador d'alguna província fins que va morir la primavera del 1749 a Trikala a Tessàlia. El seu fill Muhammad (o Mehmet) Pasha Muhsin Zade va signar la pau de Kuchuk Kaynardje el 1774.

Obtingut de "http://ca.wikipedia.org../../../a/b/d/Abd_Allah_Pasha_56fc.html"

Categoria: Governants

##### Views

- Article
- Discussió
- Revisió actual

##### Cerca